CONTRACT DE PRESTĂRI SERVICII
Nr. ..................... din data de .....................
PENTRU ORGANIZAREA ȘI PROMOVAREA EVENIMENTULUI SPORTIV „FESTIVALUL ARTELOR MARȚIALE” – Ediția 2026

Prezentul Contract de achiziție publică de servicii (denumit în continuare „Contract”), s-a încheiat în temeiul Legii nr. 98/2016 privind achizițiile publice, între următoarele părți contractante:
CLUBUL SPORTIV MUNICIPAL CONSTANȚA, cu sediul în Municipiul Constanța, Bulevardul Mamaia nr. 193, județul Constanța, cod de înregistrare fiscală 45513200, cont IBAN nr. [...........................], deschis la Trezoreria Constanța, reprezentat legal prin domnul MIHAI OCHIULEȚ, în funcția de Director, în calitate de ACHIZITOR, pe de o parte,

și

[DENUMIREA OPERATORULUI ECONOMIC / ONG], cu sediul în [...........................], str. [...........................], nr. [......], telefon: [...........................], e-mail: [...........................], număr de înmatriculare la Registrul Comerțului/Registrul Asociațiilor și Fundațiilor [...........................], Cod de Înregistrare Fiscală [...........................], cont IBAN [...........................] deschis la [...........................], reprezentat legal prin [...........................], în calitate de PRESTATOR, pe de altă parte.
Art. 1. OBIECTUL CONTRACTULUI
1.1. Obiectul contractului îl constituie prestarea serviciilor integrate de organizare, promovare și asistență tehnică pentru evenimentul sportiv „Festivalul Artelor Marțiale – Ediția 2026”, ce se va desfășura în data de 19 Septembrie 2026 în Municipiul Constanța (Sala Sporturilor „Simona Amânar” și Piața Ovidiu), în conformitate cu cerințele Caietului de Sarcini și obligațiile asumate în Propunerea Tehnică.
1.2. Prestatorul se obligă să asigure managementul complet, la cheie, al festivalului, incluzând asigurarea infrastructurii scenotehnice și sportive, producția media, transmisiunea LIVE, organizarea cursului CNFPA, managementul personalului și voluntarilor, precum și toate pachetele logistice de cazare și masă solicitate.
Art. 2. PREȚUL CONTRACTULUI ȘI VALOAREA ESTIMATĂ
2.1. Prețul total convenit pentru îndeplinirea integrală a obligațiilor contractuale este de [...........................] LEI, la care se adaugă TVA în valoare de [...........................] LEI, rezultând un total de [...........................] LEI cu TVA inclus.
2.2. Prețul total cuprinde toate costurile necesare desfășurării evenimentului, inclusiv taxele, logistica, onorariile, pachetele de ospitalitate, transportul și achiziția bunurilor prevăzute a intra în proprietatea Achizitorului.
2.3. Prețul contractului este ferm și nu poate fi modificat sau ajustat pe toată durata de execuție a acestuia, cu excepția aplicării clauzelor de reechilibrare economică prevăzute în mod expres în prezentul contract.
Art. 3. MODALITĂȚILE DE PLATĂ
3.1. Plata contractului, se va efectua în termen de maximum 30 de zile de la data semnării fără obiecțiuni a Procesului-Verbal de Recepție Finală a serviciilor de către comisia Achizitorului.
3.2. Facturarea serviciilor este condiționată direct de prezentarea, verificarea și aprobarea de către Achizitor a Raportului Final de Activitate și a Raportului de Monitorizare Media, însoțite de documentele suport solicitate.
Art. 4. GARANȚIA DE BUNĂ EXECUȚIE ȘI DE RESTITUIRE A AVANSULUI
4.1. Prestatorul se obligă să constituie Garanția de Bună Execuție a contractului în cuantum de 5% din valoarea contractului fără TVA, respectiv suma de [...........................] LEI, în termen de maximum 5 zile lucrătoare de la semnarea contractului.
4.2. Garanția de Restituire a Avansului se va constitui printr-un instrument de garantare emis în condițiile legii (scrisoare de garanție bancară sau poliță de asigurare) și va acoperi integral valoarea avansului acordat, fiind eliberată după recepția finală a serviciilor.
Art. 5. OBLIGAȚIILE TEHNICE ȘI LOGISTICE ALE PRESTATORUI
5.1. Scenotehnică și Amplasamente: Prestatorul va asigura transportul, montajul și asistența tehnică pentru 2 scene de 6x4m complet echipate cu sisteme de sonorizare profesionale (una localizată la parcare Sala Sporturilor începând cu ora 06:30 și una în Piața Ovidiu începând cu ora 09:30 dotată și cu ecran LED de mari dimensiuni).
5.2. Logistica Sportivă și Delimitări: Prestatorul va închiria, transporta și monta 2 suprafețe de tip tatami și 2 ringuri de arte marțiale în Piața Ovidiu până la ora 11:00. De asemenea, va pune la dispoziție 10 garduri mari metalice pentru securizarea perimetrului de demonstrații, 8 toalete ecologice deservite pe parcursul zilei și elementele interactive tip Speedkick.
5.3. Clauza privind furnizarea materialelor de publicitate: Prestatorul va pune la dispoziție materiale publicitare constând dintr-o structura expozițională tip cort marcata cu elementele de identificare ale CSM Constanța. Acest material va deveni propritatea autorității după finalizarea evenimentului pentru a fi utilizat în campaniile viitoare de promovare, având în vedere că este marcată permanent cu elementele de identitate vizuală ale CSM Constanța și nu mai poate fi reutilizat în alt scop comercial de către prestator.
5.4. Cupe și Distincții: Prestatorul va livra 40 de cupe personalizate destinate premierii școlilor și cluburilor de profil în cadrul ceremoniei de închidere oficială.
Art. 6. OBLIGAȚIILE PRIVIND RESURSELE UMANE ȘI CURSUL CNFPA
6.1. Management Sportiv (Sensei): Prestatorul va asigura coordonarea tehnică a celor 30 de cluburi, 850 de sportivi și antrenori prin intermediul unui nucleu de management format din minimum 2-4 experți în arte marțiale (Sensei), deținători ai centurii negre și cu o experiență confirmată de minimum 8 ani în organizarea evenimentelor de profil.
6.2. Coordonare Personal și Voluntari: Prestatorul își va asigura integral personalul necesar (angajați și colaboratori) și va mobiliza o echipă de minimum 20 de voluntari pentru suport operațional (check-in, aliniere defilare, gestionare ringuri). Prestatorul va livra 25 de tricouri personalizate pentru voluntari și staff, asigurând totodată prezența a 5 mascote profesioniste pentru copii pe o durată de 4 ore.
6.3. Organizarea Cursului CNFPA: Prestatorul are obligația de a organiza și finanța integral un curs de formare profesională acreditat de Centrul Național de Formare și Perfecționare a Antrenorilor (CNFPA). Cursul va fi oferit în regim complet gratuit tuturor instructorilor și antrenorilor acreditați din cadrul școlilor participante, iar copiile după certificatele eliberate vor fi anexate obligatoriu la raportul de activitate.
Art. 7. OBLIGAȚIILE MEDIA, PR ȘI TRANSMISIUNI LIVE
7.1. Transmisiune LIVE Obligatorie: Prestatorul va asigura suportul tehnic și producția pentru transmiterea în direct (LIVE) a festivalului din Piața Ovidiu (începând cu ora 12:00) în mod exclusiv pe conturile oficiale de Facebook și YouTube ale CSM Constanța.
7.2. Echipa Media și Prezentare: Prestatorul va mobiliza 1 fotograf și 1 videograf pentru acoperirea tehnică (inclusiv a paradei de la ora 11:00) și va contracta un MC/moderator profesionist pentru o durată de minimum 8 ore.
7.3. Campania de PR și Branding: Prestatorul va rula campania de promovare prin intermediul influencerilor stabiliți, va produce spotul radio, comunicatele de presă și va livra materialele de print (afișe A3, 25-50 de bannere însumând 100 ml și 30 de steaguri personalizate).
Art. 8. REGIMUL COTURILOR LOGISTICE (CAZARE ȘI MASĂ)
8.1. Pachete Antrenori: Prestatorul va acoperi integral din buget costurile de cazare și masă pentru un număr de 34 de locuri destinate antrenorilor și oficialilor cluburilor participante.
8.2. Pachete VIP: Prestatorul va suporta integral costurile de transport, cazare și masă pentru Reprezentantul de Marcă (persoană de referință în artele marțiale) invitat special la eveniment.
Art. 9. SĂNĂTATE ȘI SECURITATE ÎN MUNCĂ (SSM) ȘI PROTECȚIA MEDIULUI
9.1. Servicii Medicale și Pază: Prestatorul va pune la dispoziție 1 Ambulanță complet echipată cu medic și asistent și un dispozitiv privat de pază format din minimum 4 agenți calificați, pe intervalul orar obligatoriu 10:00 – 16:00, incluzând realizarea analizei de risc.
9.2. Norme SSM și SU: Prestatorul răspunde integral de respectarea normelor de protecție a muncii (Legea nr. 319/2006) pentru propriul staff și voluntari, fiind obligat să perimetreze și să securizeze zonele în timpul montajului infrastructurii grele (scene, ringuri, garduri mari metalice).
9.3. Managementul Deșeurilor: Prestatorul va colecta, gestiona și elimina deșeurile generate în ambele locații de desfășurare (Sala Sporturilor și Piața Ovidiu), asigurând predarea amplasamentelor publice în stare perfectă de curățenie până la data de 19 Septembrie 2026, ora 21:00.
Art. 10. SANCȚIUNI PENTRU NEÎNDEPLINIREA CULPABILĂ A OBLIGAȚIILOR
10.1. Penalități de Întârziere: În cazul în care Prestatorul nu își îndeplinește obligațiile la termenele stabilite în contract, acesta datorează Achizitorului penalități de întârziere în cuantum de 0,1% pe zi din valoarea serviciilor rămase neprestate.
10.2. Clauză Penală - Siguranță și Medical: Nerespectarea obligativității asigurării numărului de 4 agenți de pază privată sau a ambulanței cu medic conform graficului atrage suspendarea imediată a evenimentului și aplicarea unei penalități de 20% din valoarea totală a contractului, Prestatorul asumându-și toate daunele conexe.
10.3. Clauză Penală - Componenta Media și Transmisie LIVE: În situația în care Prestatorul nu asigură transmisiunea LIVE pe conturile YouTube/FB ale CSM Constanța sau nu implementează campania cu numărul de influenceri validați în ofertă, Achizitorul va reține o penalitate de 30% din valoarea plății finale aferente serviciilor de promovare.
10.4. Clauză Penală - Logistică, Voluntari și Curs: Lipsa echipamentelor de identificare vizuală, nerespectarea clauzelor privind cursul CNFPA sau managementul necorespunzător al voluntarilor atrage o deducere de 5% din factura finală.
10.5. În cazul anulării festivalului din culpa exclusivă a Prestatorului după încasarea avansului, acesta are obligația de a restitui integral suma primită în termen de 3 zile, sub sancțiunea executării imediate a Garanției de Avans.
Art. 11. RECONCILIEREA ȘI MENȚINEREA ECHILIBRULUI CONTRACTUAL (IMPREVIZIUNEA)
11.1. Prezentul contract are la bază principiul menținerii echilibrului contractual dintre drepturile și obligațiile părților.
11.2. În cazul apariției unor împrejurări excepționale, cu caracter extraordinar, ce nu puteau fi prevăzute în mod rezonabil la data încheierii contractului și care sunt independente de voința părților, făcând ca executarea obligațiilor uneia dintre părți să devină excesiv de oneroasă, părțile au obligația de a renegocia cu bună-credință clauzele contractului în vederea restabilirii echilibrului valoric inițial.
11.3. Orice renegociere, ajustare sau modificare adusă clauzelor financiare sau tehnice se va realiza cu respectarea strictă a limitelor, condițiilor și procedurilor instituite de Legea nr. 98/2016 privind achizițiile publice.
Art. 12. RECEPȚIA SERVICIILOR ȘI REZILIEREA UNILATERALĂ
12.1. Recepția serviciilor se realizează la finalizarea festivalului, prin verificarea conformității tuturor elementelor prestate cu cerințele Caietului de Sarcini, pe baza unui Proces-Verbal de Recepție semnat de ambele părți fără obiecțiuni.
12.2. Raportul Final de Activitate depus de prestator va cuprinde dovada asigurării siguranței, documentele de la cursul CNFPA (copii diplome) și Raportul Media de Monitorizare (link-uri live, postări, printuri).
12.3. Achizitorul își rezervă dreptul de a rezilia unilateral contractul, de plin drept și fără intervenția instanței, printr-o simplă notificare, în cazul în care Prestatorul abandonează execuția sau încalcă obligațiile majore de siguranță sau transmisiune media.
Art. 13. MEDIEREA CA ETAPĂ PREALABILĂ ȘI SOLUȚIONAREA LITIGIILOR
13.1. Părțile convin ca orice diferend, neînțelegere sau litigiu rezultat din interpretarea, executarea sau încetarea prezentului contract să fie soluționat cu prioritate pe cale amiabilă între reprezentanții autorizați ai acestora.
13.2. În situația în care disputa nu poate fi soluționată amiabil în termen de 15 zile de la transmiterea notificării scrise, părțile convin de comun acord să apeleze la procedura medierii, în conformitate cu prevederile Legii nr. 192/2006 privind medierea și organizarea profesiei de mediator.
13.3. Procedura medierii reprezintă o etapă prealabilă obligatorie înainte de sesizarea instanțelor judecătorești. În cazul în care medierea eșuează sau părțile nu ajung la un acord în termen de 30 de zile de la declanșarea acesteia, litigiul va fi trimis spre soluționare instanțelor judecătorești competente din punct de vedere teritorial de la sediul Achizitorului, din Municipiul Constanța.
Art. 14. DISPOZIȚII FINALE
14.1. Toate materialele audio-video, fotografiile, spoturile și elementele de branding rezultate în urma derulării festivalului devin proprietatea intelectuală exclusivă a CSM Constanța.
14.2. Limba care guvernează prezentul contract este limba română, iar legea aplicabilă este legea română.
14.3. Prezentul contract a fost încheiat astăzi, ....................., în 2 (două) exemplare originale, având aceeași valoare juridică, câte unul pentru fiecare parte contractantă.

